
РЕПУБЛИКА СРБИЈА	
ОПШТИНА ЛАПОВО
СКУПШТИНА ОПШТИНЕ
Број: 004023614 2026 08233 001 000 060 107 04 005
Датум: 08. септембар 2026. године
ЛАПОВО
Његошева број 18

	На основу члана 32. тачка 9. Закона о локалној самоуправи („Службени гласник Републике Србије“', број 129/07, 84/13-др.закон и 101/16-др.закон, 47/2018 и 111/2021- други закон), члана 37. Закона о култури („Службени гласник РС“ број 72/2009, 13/2016, 30/2016 – исправка, 6/2020, 47/2021, 78/2021 и  76/2023), члана 40. став 1. тачка 13. Статута oпштине Лапово („Службени гласник општине Лапово“, бр. 13/25) и члана 30. Статута Центра за културу „Стефан Немања“ Лапово („Службени гласник општине Лапово“, број 15/23), Скупштина општине Лапово на седници одржаној дана 08. септембра 2026. године, донела је
Р Е Ш Е Њ Е
о именовању вршитеља дужности директора Центра за културу
„Стефан Немања“ Лапово

Члан 1.
	ИМЕНУЈЕ СЕ Марко Рајић, дипломирани менаџер, из Лапова, за вршитеља дужности директора Центра за културу „Стефан Немања“ Лапово, најдуже до годину дана, односно до именовања директора Центра за културу „Стефан Немања“ Лапово у складу са Законом о култури, почев од 15. септембра 2026. године.
Члан 2.
	Ово Решење објавити у „Службеном гласнику општине Лапово“.

О б р а з л о ж е њ е
	Правни основ за доношење овог Решења садржан је у одредбама члана 32. тачка 9. Закона о локалној самоуправи, члана 37. Закона о култури и члана 37. тачка 12. Статута Општине Лапово, којима је прописано да скупштина јединице локалне самоуправе именује и разрешава директора установе, организације и службе чији је оснивач, у складу са законом.     
	Чланом 37. Закона о култури прописано је да оснивач може именовати вршиоца дужности директора установе, без претходно спроведеног јавног конкурса, у случају када директору престане дужност пре истека мандата , односно када јавни конкурс за директора није успео.
	Решењем СО Лапово број 004023614 2026 08233 001 000 060 107 04 004 од 08. септембра 2026. године вршитељка дужности директора Центра за културу „Стефан Немања“ Лапово, Марија Станојловић, разрешена је функције в.д. директорке установе, закључно са даном 14. септембром 2026. године, због поднете оставке, стога је потребно да Скупштина именује в.д. директора установе.
	На основу наведеног, а на предлог овлашћених предлагача, донето је Решење као у диспозитиву.

Поука о правном леку: Против овог решења жалба није дозвољена, али се може покренути спор пред надлежним судом у року од 60 дана од дана пријема овог решења.

ПРЕДСЕДНИЦА
Мирела Раденковић

